גירטון קולג'

גירטון קולג' (באנגלית: Girton College) היא אחת מ-31 המכללות של אוניברסיטת קיימברידג'. המכללה הוקמה בשנת 1869 על ידי אמילי דייוויס וברברה בודיקון, והייתה המכללה לנשים הראשונה שהוקמה באנגליה.

עד שנת 1873 המכללה הייתה ממוקמת בעיירה בשם היצ'ין בהרטפורדשייר, אנגליה. באותה שנה שונה שמה לגירטון קולג', והיא נפתחה במיקומה החדש בגירטון, קיימברידג'שייר.

מבחינה מספרית גירטון היא אחת המכללות הגדולות בקיימברידג'.

ב-27 באפריל 1948 החלה אוניברסיטת קיימברידג' לקבל נשים כחברות וכסטודנטיות, וגירטון קיבל מעמד של "מכללה של האוניברסיטה".

בשנת 1977 התקבל גבר ראשון לסגל האקדמי של המכללה. גבר ראשון התקבל כסטודנט בשנת 1979.

בוגרים נודעים
נשיאת בית המשפט העליון של הממלכה המאוחדת, ברנדה הייל

אשת התקשורת אריאנה הפינגטון 

מלכת דנמרק מרגרטה השנייה

מלכת ירדן, דינא

הקומיקאית סנדי טוקסוויג

ראו גם
מכללות נוספות המתירות בהווה, או שהתירו בעבר, קבלת נשים בלבד:
ניו הול קולג'
לוסי קוונדיש 
ניונהאם קולג'

לקריאה נוספת
 Girton: Thirty Years in the Life of a Cambridge College. Third Millennium Publishing, 2006

קישורים חיצוניים

הערות שוליים

ערכים שבהם תבנית בריטניקה אינה מתאימה
אוניברסיטת קיימברידג'
מוסדות חינוך לנשים